Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 05***

**Student 05: Milica Blagojević**

Status: Treća Godina *Bachelor* Osnovnih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

 ***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.
Na koji način je ovako  kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

 *Milica Blagojević, Odgovor 01:*

Ova radionica me je navela da više obratim pažnju na ljudsko iskustvo prostora, što je jako korisna veština za ovu profesiju. Takođe, konstantno prezentovanje i pripreme za prezentovanje su me podstakli da razvijem svoje retoričke veštine.

 ***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

 *Milica Blagojević, Odgovor 02:*

Najveći utisak mi je ostavio ceo proces analize i razvića radova. Konstantna komunikacija i radna atmosfera koja je kulminirala u toliko jedinstvenih radova od toliko ljudi me je navela da iznova zavolim arhitekturu.

 ***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

 *Milica Blagojević, Odgovor 03:*

Svi uključeni u ostvarivanje ove radionice su bili izuzetno požrtvovani i smatram da se ovakav uspeh ne bi mogao ostvariti da se fakultet i vodeći profesor nisu ovoliko angažovali. Svakako mislim da češće održavanje ovakvih oblika studenstkog rada može samo da nas unapredi kao buduće arhitekte.

***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

 *Milica Blagojević, Odgovor 04:*

Teško je naći samo jednu reč koja može da tačno opiše celo iskustvo, ali najbliži opis mi je “jedinstveno.”

 ***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

 *Milica Blagojević, Odgovor 05:*

Najpre bih volela da se radionice održavaju u zemljama Balkana, pre svega zato što smatram da u balkanskim državama postoje mnogi arhitekti i umetnici o kojima nikada ne bismo učili, bar ne u tolikoj meri koliko o arhitektama iz većih zemalja, i da time obogaćujemo naše znanje o prostoru na kome živimo. Pored toga, takođe smatram da Balkan ima veliki diverzitet arhitekture sa kojim bi trebalo upoznati nove generacije kroz zanimljiv i kreativan rad.